જુનાગઢ ઘણા લાંબા સમયથી ઉપલા દાતારના મહંત વિઠ્ઠલબાપુ ઉપલા દાતાર જવાના રસ્તા પર નીચલા દાતારથી લઈ ઉપલા દાતારના પગથીયા સુધી કાયદેસર મંજુર થયેલ રોડ બનાવવા તેમજ રસ્તા પર થયેલા શરૂઆતના ભાગમાં દબાણોને દુર કરવાની માંગ સાથે વારંવાર રજુઆતો કરી રહ્યા હતા પરંતુ જાડી ચામડીના તંત્રને આ રજુઆતો જાણે કોઠે પડતી ન હોય તે રીતે દરેક રજુઆતો વખતે ફકત વાયદાઓ કરવા સિવાય તંત્રએ કોઈ નકકર કામગીરી ન કરતા ગઈકાલે ઉપલા દાતારના સેવક સમુદાયે સાધુ સંતો અને હિંદુ સંગઠનોને સાથે રાખી જય દાતાર, દબાણ હટાવોના ગગનભેદી નારાઓ સાથે જંગી રેલી સ્વરૂપે કમિશનર તેમજ જીલ્લા કલેકટરને આવેદનપત્ર આપી કાયદેસર મંજુર થયેલો રોડ કરી આપવા પ્રબળ માંગ કરી હતી.